24.2.2023
RO
Jurnalul Oficial al Uniunii Europene
C 68 A/9
2.4.
Probele Dacă îndepliniți condițiile de admitere și sunteți clasat(ă) printre cei mai buni candidați și candidate la evaluarea calificărilor (dacă este cazul), veți fi invitat(ă) la probe.
Toate probele sunt obligatorii și eliminatorii.
Numărul maxim de candidați și candidate admiși la probe este stabilit în anunț.
Probele de concurs și sistemul de notare sunt descrise în anunț.
Detalii tehnice – Probe online (teste grilă și probe scrise) Pentru probele organizate online, Parlamentul European face apel la un prestator de servicii.
Aveți nevoie de un calculator (de birou sau laptop) dotat cu: — un sistem de operare Microsoft Windows 10 și versiuni ulterioare, sau Apple OS X 10.13 și versiuni ulterioare pentru Mac; — o capacitate de 1 GB de spațiu liber pe discul dur; — o cameră video frontală conectată la calculatorul dvs. sau integrată în acesta; — o conexiune internet; — 4 GB de memorie RAM.
Înaintea probelor, veți primi informații despre orice posibilă modificare a cerințelor tehnice minime impuse de actualizările de software.
Sistemele de operare XP, Vista și versiunile inferioare, Windows 10 S, Windows ARM (RT), MacOS inferior versiunii 10.11, IOS (Ipad, Iphone), Android, Chromebook, mașina virtuală, Linux (Debian, Ubuntu etc.) și OS de 32 biți nu sunt valabile.
Va trebui, de asemenea, să aveți drepturi de administrator pe respectivul calculator de birou sau laptop pentru a putea bloca accesul la toate aplicațiile (documente, alte programe, site-uri web etc.) în afară de aplicația utilizată de prestatorul de servicii pe durata probei.
Trebuie să vă asigurați că data și ora afișate de calculatorul dvs. sunt corecte și că rezoluția ecranului este corespunzătoare.
Trebuie să descărcați, să instalați, să verificați și să testați aplicația cât mai rapid (cu cel puțin o săptămână înaintea probei).
Pentru a putea testa aplicația după instalare, vă vom invita să faceți un test de verificare a cerințelor tehnice, atunci când o accesați.
Testul de verificare a cerințelor tehnice este obligatoriu și trebuie realizat pe calculatorul pe care îl veți folosi în ziua probei.
Testul de verificare a cerințelor tehnice nu va fi notat.
El vă va ajuta să vă familiarizați cu aplicația și modul ei de folosire.
Toate programele antivirus instalate pe laptop sau pe calculatorul de birou trebuie să fie dezactivate pe parcursul probei.
În cazul în care, într-o etapă a concursului/procedurii de selecție, vă confruntați cu o problemă tehnică, vă rugăm să informați Unitatea pentru selecția specialiștilor prin contul dvs.
Apply4EP, indicând în mod clar numărul și denumirea concursului/a procedurii de selecție și problema întâmpinată, ca să o putem analiza și remedia, dacă este cazul.
În ziua probei: în timpul probei, luați toate măsurile necesare pentru a nu trebui să părăsiți calculatorul.
Mai multe informații despre modul de desfășurare a probei și despre ce trebuie și nu trebuie să faceți în timpul probei sunt disponibile în informațiile care vă vor fi trimise împreună cu scrisoarea de invitație la probă.
Dacă vă confruntați cu o problemă în timpul probei, vă rugăm să contactați imediat prestatorul de servicii prin telefon, la numărul + 33 176411488, pentru a rezolva problema și a vă continua proba.
În cazul unui abandon, probele nu sunt notate.
Data și ora indicate în invitația la proba scrisă (sau la testul grilă) online sunt singurele posibile.
Dacă nu puteți participa la o probă, nu veți avea altă posibilitate de a o susține.
Deși, din motive organizatorice, probele pot avea loc în aceeași zi, ele vor fi notate în ordinea în care apar în anunț.
Dacă un candidat sau o candidată nu obține punctajul minim necesar la un test/o probă, comisia de evaluare nu notează proba următoare.
2.5.
Lista candidaților și candidatelor eligibili Lista candidaților și candidatelor eligibili va fi făcută publică cu numele persoanelor selectate.